भारत के पांचवें सफल गेंदबाज बने जहीर  
तेज गेंदबाज जहीर खान एकदिवसीय मैचों में 250 या इससे अधिक विकेट झटकने वाले भारत के पांचवें सबसे सफलतम गेंदबाज बन गए हैं।
भारतीय क्रिकेट टीम के तेज गेंदबाज जहीर खान एकदिवसीय मैचों में 250 या इससे अधिक विकेट झटकने वाले भारत के पांचवें सबसे सफलतम गेंदबाज बन गए हैं।  जहीर ने यह उपलब्धि दक्षिण अफ्रीका के साथ मंगलवार को खेले गए तीसरे एकदिवसीय मुकाबले के दौरान हासिल की। जहीर ने इस मुकाबले में 43 रन खर्च कर तीन विकेट झटके।  जहीर 180 एकदिवसीय मैचों में 29.50 की औसत से अब तक 250 विकेट झटक चुके हैं।  इससे पहले, भारत की ओर से यह कारनामा पूर्व गेंदबाज अनिल कुम्बले (337), जवागल श्रीनाथ (315), अजित अगरकर (288) और कपिल देव (253) कर चुके हैं।